Myuchelys georgesi

Myuchelys georgesi (Cann, 1997) juga dikenali sebagai Kura-kura Sungai Bellinger, ialah spesies kura-kura dari keluarga Chelidae. Spesies ini bersaiz sederhana, (panjang karapas kura-kura betina mececah hingga 240 mm manakala jantan, 185 mm). Mereka berasal dari Australia terutamanya di kawasan berair di Sungai Bellinger yang terletak di New South Wales, Australia. Dahulunya, spesies ini banyak ditemui di situ. Mereka memilih habitat berair yang dalam, jernih dan dasar yang berbatuan.

Etimologi
Nama spesies, georgesi, diambil daripada nama herpetologis Australia, Arthur Georges.

Taburan geografi
Myuchelys georgesi boleh ditemui di Sungai Bellinger dan New South Wales, Australia.

Habitat
Mereka memilih habitat berair yang dalam, jernih dan dasar yang berbatuan. Haiwan ini juga mencari habitat berair yang dipenuhi oksigen dan mampu bernafas melalui kloaka.

Diet
M. georgesi ialah haiwan maserba, dan kadang kala bersifat maging. Kebanyakan sumber makanan mereka ialah haiwan makro-invertebrata. Namun, mereka juga menjadikan buah-buahan dan tumbuh-tumbuhan sebagai makanan.

Pembiakan
M. georgesi mula membina sarang telurnya pada bulan Oktober hingga Disember, dan sebanyak 10-15 telur dihasilkan.

Status pemuliharaan
Dalam kawasan taburan habitat mereka, haiwan ini masih lagi banyak dan mudah ditemui. Antara ancaman terhadapnya termasuklah pemusnahan habitat, sumber makanan dan kemasukan musang Eropah dalam kawasan mereka, serta persaingan biologi antara mereka dengan kura-kura spesies Emydura macquarii.

Rujukan

Bacaan lanjut
Cann, J. (1997). "Georges short-neck turtle, Elseya georgesi sp. nov.". Monitor: J. Victorian Herp. Soc. 9 (1): 18-23. (Elseya georgesi, new species).

Pautan luar

 Tortoise & Freshwater Turtle Specialist Group 1996.  Elseya georgesi.   2006 IUCN Red List of Threatened Species  Downloaded on 29 July 2007.
 Images from oceanwideimages.com

Myuchelys
Kura-kura Australia